Rozhodnutie Komisie
z 11. januára 2002
ustanovujúce osobitné podmienky pre dovoz lastúrnikov, ostnatokožcov, plášťovcov a morských ulitníkov pochádzajúcich z Uruguaja
(oznámené pod číslom dokumentu C(2001) 4982)
(Text s významom pre EHP)
(2002/19/ES)
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na smernicu Rady 91/492/EHS z 15. júla 1991 ustanovujúcu zdravotné podmienky pre produkciu a uvádzanie lastúrnikov na trh [1] v znení smernice Rady 97/79/ES [2] a najmä na jej článok 9 ods. 3 písm. b),
keďže:
(1) expert Komisie vykonal inšpekčnú návštevu Uruguaja na overenie podmienok, za akých sú získavané, skladované a zasielané do spoločenstva produkty rybolovu;
(2) právne ustanovenia Uruguaja poverujú "Dirección Nacional de Recursos Acuáticos (Dinara) pri Ministerio de Ganadería, Agricultura y Pesca" kontrolou zdravia lastúrnikov, ostnatokožcov, plášťovcov a morských ulitníkov a monitorovaním hygienických a zdravotných podmienok výroby. Tá istá legislatíva oprávňuje Dinare schváliť alebo zakázať zber lastúrnikov, ostnatokožcov, plášťovcov a morských ulitníkov v určitých zónach;
(3) Dinara a jej laboratóriá sú schopné efektívne overovať uplatňovanie právnych noriem platných v Uruguaji;
(4) príslušné orgány Uruguaja sa zaviazali pravidelne a rýchlo poskytovať Komisii údaje o prítomnosti planktónu obsahujúceho toxíny v zónach zberu;
(5) príslušné orgány Uruguaja poskytli oficiálne záruky splnenia podmienok uvedených v kapitole V prílohy k smernici 91/492/EHS, ako aj podmienok rovnocenných požiadavkam predpísaným tou istou smernicou pre klasifikáciu produkčných a sádkovacích zón, schvaľovanie expedičných a purifikačných stredísk, kontrolu zdravia ľudí a monitorovanie produkcie;
(6) Uruguaj je spôsobilý pre zaradenie do zoznamu tretích krajín, spĺňajúcich podmienky ekvivalencie uvedené v článku 9 ods. 3 písm. a) smernice 91/492/EHS;
(7) Uruguaj má záujem exportovať do Spoločenstva zmrazené alebo spracované lastúrniky, ostnatokožce, plášťovce a morské ulitníky, ktoré boli sterilizované alebo tepelne ošetrené v súlade s podmienkami rozhodnutia Komisie 93/25/EHS [3], zmeneného a doplneného rozhodnutím 97/275/ES [4]. Z tohto dôvodu by mali byť označené produkčné oblasti, z ktorých možno zberať a exportovať do spoločenstva lastúrniky, ostnatokožce, plášťovce a morské ulitníky;
(8) použijú sa osobitné dovozné podmienky bez toho, aby boli dotknuté rozhodnutia prijaté podľa smernice Rady 91/67/EHS z 28. januára 1991 o podmienkach zdravia zvierat, upravujúcich uvádzanie zvierat a produktov akvakultúry na trh [5], v znení smernice 98/45/ES [6];
(9) opatrenia podľa tohto rozhodnutia sú v súlade so stanoviskom Stáleho veterinárneho výboru,
PRIJALA TOTO ROZHODNUTIE:
Článok 1
Dirección Nacional de Recursos Acuáticos (Dinara) pri Ministerio de Ganadería, Agricultura y Pesca je príslušným orgánom v Uruguaji, ktorý overuje a osvedčuje, či lastúrniky, ostnatokožce, plášťovce a morské ulitníky spĺňajú požiadavky smernice 91/492/EHS.
Článok 2
Lastúrniky, ostnatokožce, plášťovce a morské ulitníky pochádzajúce z Uruguaja a určené na ľudskú spotrebu musia pochádzať z povolených produkčných oblastí uvedených na zozname v prílohe k tomuto rozhodnutiu.
Článok 3
Toto rozhodnutie je adresované členským štátom.
V Bruseli 11. januára 2002